**Rumšiškių kultūros centro**

**2023 m. birželio mėnesio renginiai**

|  |  |  |  |  |
| --- | --- | --- | --- | --- |
| **Data,**  **laikas** | **Renginys** | **Vieta** | **Atsakingas asmuo** | **Aprašymas** |
| 1 d.  17:00 | Vakaras su vaikais „Kosmosas“ | Rumšiškių kultūros centro Dovainonių salė | Vaida Kirelytė | Kviečiame vaikus ir tėvelius ypatingai paminėti Tarptautinę vaikų gynimo dieną. Jūsų laukia Rumšiškių A. Baranausko gimnazijos Dovainonių skyriaus auklėtinių pasirodymai, Kosminio roboto šou bei daug muilo burbulų. |
| 9 d.  20:30 | Rumšiškių kultūros centro Dovainonių moterų vokalinio ansamblio „Vija“ koncertas | Mergakalnis, Dovainonys | Modesta Kalinauskienė | Rumšiškių kultūros centro Dovainonių moterų vokalinis ansamblis „Vija“ kviečia į veiklos penkmečio koncertą Mergakalnio apžvalgos aikštelėje (esant blogam orui – Dovainonių salėje). Dalyvauja ansamblis „Vija“ (vad. Modesta Kalinauskienė), akomponuoja smuikininkė Inga Bražionienė, gitaristė Eglė Pranckevičienė, baleto artistai – Ana Buchovskaja-Zamulskienė ir Aurimas Tiškevičius. Renginio metu bus eksponuojama Kauno kultūros centro šviesų ir garso instaliacija „Skambantys raštai“ |
| 12 d.  19:00 | Stalo žaidimų vakaras suaugusiems | Rumšiškių kultūros centro Dovainonių salė | Vaida Kirelytė | Kviečiame į stalo žaidimų vakarą suaugusiems Rumšiškių kultūros centro Dovainonių salėje. Stalo žaidimai padeda susipažinti, užmegzti gyvus pokalbius, skatina komandinius įgūdžius, nukreipia mintis į žaidimo eigą, o tai mažina stresą ir gerina emocinę žmogaus sveikatą. Dalyvių skaičius ribotas.  Būtina išankstinė registracija tel. +370 656 19518 |
| 13 d.  16:00 | Atviros jaunimo erdvės sezono uždarymo piknikas | Rumšiškių kultūros centro kiemelis | Aistė Gudeliauskaitė | Kviečiame jaunimą į jaunimo erdvės sezono uždarymo pikniką birželio 13 dieną 16 valandą |
| 14 d.  18:00 | Gedulo ir Vilties dienos minėjimas. Dalyvauja Rumšiškių kultūros centro Pravieniškių folkloro ansamblis „Praviena“ (vad. Ernesta Žiūkienė) | Prie Pravieniškių I kaimo kryžiaus (Rumšiškių g.) | Aušra Radzevičienė  Ernesta Žiūkienė | Minėjime bus pagerbtas žuvusiųjų nuo okupacinės valdžios represijų atminimas, skambės tėvynės ilgesio kupinos tremtinių ir karinės patriotinės dainos, atliekamos Rumšiškių kultūros centro Pravieniškių folkloro ansamblio „Praviena“ (vadovė Ernesta Žiūkienė). Kviečiame dalyvauti tremtinius, tremtyje gimusius, jų šeimų narius, jaunimą ir visus, kuriems brangi istorinė atmintis |
| 14 d.  18:00 | Ingos Bražionienės vad. Rumšiškių smuikininkų koncertas tėveliams ir miestelio bendruomenei | Rumšiškių kultūros centro mažoji salė | Greta Špakauskaitė | Kviečiame birželio 14 dieną bendruomenę ir tėvelius pasimėgauti Rumšiškių smuikininkų koncertu. |
| 24 d.  4:00 | Edukacinis renginys „Ryto rasa kėlė“ su etnobotanike Rasa Žumbakiene ir Rumšiškių kultūros centro Dovainonių moterų vokaliniu ansambliu „Vija“ | Dovainonių apylinkės | Modesta Kalinauskienė | Kviečiame į tradicinį, 5 kartą vyksiantį, edukacinį renginį „Ryto rasa kėlė“. Renginio metu kviesime trumpam grįžti prie savo šaknų giedant sutartines, renkant žolynus, pinant vainikus. Dalyvauja RKC Dovainonių moterų vokalinis ansamblis „Vija“ (vad. Modesta Kalinauskienė) ir Lietuvos liaudies buities muziejaus vyresnioji muziejininkė etnobotanikė Rasa Žumbakienė.  Dalyvių skaičius ribotas. Būtina išankstinė registracija tel. +370 656 19518 |
| 26 d.  17:30 | „Gyva birželio atmintis“ – 1941 m. birželio 26 d. Pravieniškių lagerio žudynių minėjimas ir aukų pagerbimas | Prie Pravieniškių II kaimo kryžiaus (Pravieniškių g.) | Aušra Radzevičienė Ernesta Žiūkienė | Minėjime bus pagerbtas žuvusiųjų atminimas, skaitomi žiaurumus išgyvenusiųjų liudijimai, istorinės įžvalgos.  Lageryje įvykdyta žudynių akcija išsiskiria masiškumu ir žiaurumu- iš barakų išvaryti žmonės sušaudyti iš kulkosvaidžių ir automatinių šautuvų, dar gyvi pribaigti durtuvais, rankine granata. Nužudyta arti 300 žmonių, iš jų 230 kalinių, 21 lagerio prižiūrėtojas, 6 moterys, 2 mergaitės, kiti mirė nuo sužeidimų, evakuojant. Dalyvauja Rumšiškių kultūros centro Pravieniškių folkloro ansamblis „Praviena“ (vad. Ernesta Žiūkienė ) |
| **Data,**  **laikas** | **Paroda** | **Vieta** | **Atsakingas asmuo** | **Aprašymas** |
| Tęsiama iki birželio 30 | Meno kūrėjos Laimos Dzigaitės žolynų grafikos paroda | Rumšiškių kultūros centro parodų salė | Greta Špakauskaitė | Parodoje pristatomi Laimos darbai kviečia mus pažvelgti į savo vidų ir pripažinti, kad nieko brangesnio už mūsų ryšį su gamta nėra. L. Dzigaitės kūryba yra sulaukusi pripažinimo ir užsienyje: daugiau nei 30 personalinių jos parodų yra surengta Prancūzijoje, Izraelyje, Škotijoje. Taip pat kūrinius eksponavo bendrose parodose Vengrijoje, Vokietijoje, Lenkijoje |
| Tęsiama iki rugpjūčio 31 | Rumšiškių kultūros centro Pravieniškių vaikų keramikos būrelio (vad. Audronė Skarbaliūtė) darbų paroda | Rumšiškių kultūros centro kiemelis | Greta Špakauskaitė | Visą vasarą kviečiame užsukti į Rumšiškių kultūros centro kiemelį ir pasigrožėti Pravieniškių vaikų keramikos būrelio darbų paroda |
| Tęsiama iki rugpjūčio 31 | Tautodailininkės Vidos Bukauskienės šiaudinių žaisliukų kompozicijų paroda | Rumšiškių kultūros centro fojė | Greta Špakauskaitė | Užsukus į Rumšiškių kultūros centrą kviečiame pasidairyti aplinkui ir pasimėgauti Vidos Bukauskienės šiaudinių žaisliukų kompozicijų paroda. Šie mūsų materialaus pasaulio daikteliai ir tautodailininkės iki smulkmenų apgalvotos parodos ekspozicijos detalės žiūrovui atveria akimis neregimo, bet siela jaučiamo pasaulio dėsnius |
| Birželio 1– liepos 31 | Dailininko Petro Kardoko tapybos darbų paroda „Nostalgiškieji peizažai“ | Rumšiškių kultūros centro Dovainonių salės kūrybinė erdvė ir fojė | Vaida Kirelytė | Kviečiame pasigrožėti dailininko Petro Kardoko paroda. Šis dailininkas kūryba užsiima nuo 1990 metų ir yra nutapęs daugiau nei 20 000 darbų. Tai yra neoficialus Lietuvos rekordas. Parodoje „Nostalgiškieji peizažai“ galėsite atrasti Kaišiadorių raj. vaizdus, kurie tikrai sukels nostalgiškus jausmus. |
| 1–30 d. | Rimučio Brazinsko tapybos ir akrilinių dažų liejimo technikos darbų paroda | Pravieniškių salė | Aušra Radzevičienė | Rimučio Brazinsko tapybos ir akrilinių dažų liejimo technikos darbų paroda atvira lankytojams darbo dienomis 8–17 val. Pravieniškių g. 33 (II aukštas) |
| 12–23 d.  16:00–20:00 | Kauno kultūros centro šviesų ir garso instaliacija „Skambantys raštai“ | Rumšiškių kultūros centro fojė | Modesta Kalinauskienė | „Skambantys raštai“ – tai garsą ir vaizdą derinanti instaliacija, kurioje svarbus vaidmuo skiriamas seniesiems baltiškiems simboliams, tradiciniams audiniams ir sutartinėms. Lietuvių liaudies menas, kupinas simbolių, kurie, priešingai nei kasdienybėje matomi ženklai, ne tik ką nors nurodo, bet ir atskleidžia daug platesnę prasmę. Birželio 12–23 dienomis Rumšiškių kultūros centro fojė nuo 16 iki 20 valandos kviečiame pasigrožėti šia instaliacija |
| **Data,**  **laikas** | **Edukacija** | **Vieta** | **Atsakingas asmuo** | **Aprašymas** |
| 6 d.  18:00 | Kūrybinės dirbtuvės suaugusiems: keraminio medalio glazūravimas su dailininke-keramike Audrone Skarbaliūte | Menininkų Glinskių sodyba (Pašilės g. 4a, Pravieniškių k.) | Audronė Skarbaliūtė | Dailininkė-keramikė Audronė Skarbaliūtė supažindins su keramikos darbų glazūravimo technika. Dalyviai glazūruos atspaustus ir išdegtus keraminius medalius. Užsiėmimas nemokamas, skirtas suaugusiems. Vietų skaičius ribotas, būtina išankstinė registracija tel. +370 675 48834 |
| 16 d.  17:30 | Edukacija „Bijūnų žydėjimas“ su dailininke Inga Armanavičiūte | Ingos Armanavičiūtės sodyba | Aušra Radzevičienė | Edukacija vyks privačioje sodyboje auginamų bijūnų kolekcijoje. Jos šeimininkė dailininkė Inga Armanavičiūtė supažindins su žydinčiais bijūnais, jų rūšių ir veislių įvairove, auginimo ypatumais. Edukacija nemokama. Vietų skaičius ribotas, būtina išankstinė registracija tel. + 370 675 48834 |
| **Data,**  **laikas** | **Kolektyvo išvyka** | **Vieta** | **Atsakingas asmuo** | **Aprašymas** |
| 3 d.  14:00 | Rumšiškių kultūros centro Pravieniškių folkloro ansamblio „Praviena“(vad. Ernesta Žiūkienė) dalyvaus 37-ojo tarptautinio folkloro festivalio „Atataria lamzdžiai-2023“ koncerte „Svečiai kieman suvažiavo“ | Kaunas,  Laisvės alėja | Ernesta Žiūkienė | Rumšiškių kultūros centro Pravieniškių folkloro ansamblis „Praviena“ (vad. Ernesta Žiūkienė) atliks darbo ir šeimos liaudies dainų programą |
| Birželio 1 –  rugpjūčio 31 | RKC Pravieniškių vaikų keramikos būrelio, vadovaujamo dailininkės-keramikės Audronės Skarbaliūtės, ugdytinių darbų išvažiuojamoji paroda Antano ir Jono Juškų etninės kultūros muziejuje | Kauno mažoji g. 2,  Vilkija,  muziejaus sodelis | Audronė Skarbaliūtė | Antano ir Jono Juškų etninės kultūros muziejaus sodelyje birželio 1 d. – rugpjūčio 31 d. galima pamatyti RKC Pravieniškių vaikų keramikos būrelio, vadovaujamo dailininkės-keramikės Audronės Skarbaliūtės, ugdytinių darbus |